# Sylaby

## Lexikológia slovenského jazyka

|  |  |
| --- | --- |
| Vyučujúci | doc. Mgr. Martin Ološtiak, PhD. – prednášky  [martin.olostiak@unipo.sk](mailto:martin.olostiak@unipo.sk)  Mgr. Lenka Palková, PhD. – semináre  [lenka.palkova@ff.unipo.sk](mailto:lenka.palkova@ff.unipo.sk) |
| Kód predmetu | 1IPT/LEXSJ/15 |
| Typ predmetu | prednáška + seminárne cvičenie |
| Študijný odbor | Prekladateľstvo a tlmočníctvo |
| Stupeň štúdia | Bc. |
| Ročník | 2. |
| Rámcová časová špecifikácia | zimný semester akad. r. 2017/2018 |
| Časová dotácia | 1+1 hod. týždenne, spolu za semester 13+13 hodín |
| Spôsob ukončenia predmetu | hodnotený zápočet |
| Počet kreditov | 2 |
| Ďalšie informácie | <https://e.ff.unipo.sk/> kurz Lexikológia slovenského jazyka |

### Požiadavky na udelenie kreditov

* Pravidelná účasť. **Maximom je absencia na 25 % výučby, tzn. 3 seminároch a 3 prednáškach.**
* Na každú seminárnu hodinu musí prísť študent pripravený (tzn. mať STIAHNUTÉ, VYTLAČENÉ A PREŠTUDOVANÉ handouty k jednotlivým témam zverejnené na webstránke kurzu v moodli). **Nepripravený študent sa na seminári nemôže zúčastniť a bude mu udelená absencia.** Obsahom seminárnych cvičení bude praktické precvičenie lexikálnych javov, ktoré sú preberané na prednáškach, a to na základe cvičení zverejnených v Moodli.

**V bodovom hodnotení sa zohľadní:**

* Praktické domáce úlohy (zadania a vypracovanie týždenne v Moodli).
* Vypracovanie semestrálnej práce.
* Úspešné absolvovanie zápočtového testu.

Výsledné hodnotenie bude pozostávať z týchto častí:

|  |  |  |
| --- | --- | --- |
|  | **max.** | **min.** |
| Praktické domáce úlohy | 25 | 12,5 |
| Semestrálna práca | 25 | 12,5 |
| Zápočtový test | 50 | 25 |
| **Spolu** | **100** | **50** |

**Výsledné hodnotenie:**

|  |  |
| --- | --- |
| **A** | 100,00 – 90,00 % úspešnosť |
| **B** | 89,99 – 80,00 % |
| **C** | 79,99 – 70,00 % |
| **D** | 69,99 – 60,00 % |
| **E** | 59,99 – 50,00 % |
| **FX** | 49,99 % a menej |

### Časovo-tematický plán

**Program seminárov je viazaný na precvičenie odprednášaného učiva. Účasť na prednáške je predpokladom aktívnej participácie na seminári.**

**1. týždeň (21. 9. 2017)**

*Prednáška:* **Úvod do lexikológie**. Lexikológia. Lexikálna zásoba. Lexikálna jednotka. Štruktúra lexiky. Antropomorfný prístup k skúmaniu lexiky. Všeobecné a jednotlivé v lexike.

*Seminár:* Organizačné pokyny. Precvičovanie práce so základnými slovenskými lexikografickými prácami. Krátky slovník slovenského jazyka. Slovník súčasného slovenského jazyka. Synonymický slovník slovenčiny. Pravidlá slovenského pravopisu. Vzťah medzi slovom, lexémou a lexiou. Jednoslovné a viacslovné lexémy. Lexémy z centra, prechodnej vrstvy a periférie lexikálnej zásoby.

**2. týždeň (28. 9. 2017)**

**Lexikálna paradigmatika**. Typy lexikálnych paradigiem. Onomaziologicko-lexikálna paradigma (tzv. lexikálne pole), synonymická paradigma, antonymická paradigma, hypero-hyponymická paradigma, konverzívna paradigma, paronymická paradigma.

**3. týždeň (5. 10. 2017)**

Spôsoby obohacovania lexiky I. **Lexikálna sémantika a sémantická motivácia**. Jazyk a myslenie; pojem a význam. Vymedzenie lexikálneho významu. Lexikálny význam (seméma) ako výsledok semiózy (znakotvorného procesu). Denotácia a konotácia. Monosémia a polysémia. Spôsoby vzniku nového významu: intenzia, extenzia, transpozícia. Radiálna, reťazová a radiálno-reťazová polysémia. Polysémia a homonymia.

**4. týždeň (12. 10. 2017)**

Spôsoby obohacovania lexiky II. **Slovotvorná motivácia**. Slovotvorne nemotivované a slovotvorne motivované lexémy. Motivant a motivát. Motivácia ako proces, vzťah a vlastnosť. Slovotvorná a morfematická štruktúra. Slovotvorný základ a slovotvorný formant. Derivácia a kompozícia.

**5. týždeň (19. 10. 2017)**

Spôsoby obohacovania lexiky III. **Viacslovné pomenovania**. Typologická, formálna, sémantická a komunikačno-pragmatická charakteristika. Odlíšenie viacslovných pomenovaní od voľných syntagmatických spojení.Univerbizácia a multiverbizácia. Kolokácie. Kolokačná kompatibilita a inkompatibilita.

**6. týždeň (26. 10. 2017)**

Spôsoby obohacovania lexiky IV. **Frazeológia**, frazéma. Vymedzenie pojmov. Tvary a tváre frazém v slovenčine. Klasifikácia frazém podľa formy, obsahu a pôvodu. Parémie.

**7. týždeň (2. 11. 2017)**

*Opakovanie.*

**8. týždeň (9. 11. 2017)**

Spôsoby obohacovania lexiky V. **Preberanie lexém z cudzích jazykov**. Príčiny preberania, pojem východiskového a preberajúceho jazyka. Spôsoby adaptácie prevzatých slov. Normatívna stránka a funkčné hľadisko v posudzovaní oprávnenosti prevzatia. Internacionalizácia. Anglicizmy a bohemizmy.

**9. týždeň (16. 11. 2017)**

Spôsoby obohacovania lexiky VI. **Skracovanie lexém**. Typologická, formálna, sémantická a komunikačno-pragmatická charakteristika skratiek.

**10. týždeň (23. 11. 2017)**

Príznakovosť v lexike I. **Expresívne a spoločenské aspekty fungovania lexiky**. Nocionálne a expresívne lexémy. Typológia expresivity. Sociolekty – slang, argot, profesionálna lexika.

**11. týždeň (30. 11. 2017)**

Príznakovosť v lexike II. **Lexikálne registre a terminológia**. Vymedzenie pojmu/termínu komunikačný register. Základné typy registrov. Odborná terminológia – špecifiká, vlastnosti odborného termínu, vzťah termín – netermín. Terminologizácia a determinologizácia.

**12. týždeň (7. 12. 2017)**

Príznakovosť v lexike III. **Časové, priestorové a individuálne aspekty v lexike**. Dynamika v lexike. Lexikálni seniori (archaizmy, historizmy), lexikálni juniori (neologizmy), lexikálne podenky (okazionalizmy). Neologizácia a spôsoby obohacovania lexiky. Teritorializmy.Nárečová lexika.

**13. týždeň (14. 12. 2017)**

*Prednáška*: Vysvetlenie metodiky vypracovania seminárnej práce.

*Seminár*: Zápočtový test.

### Študijná literatúra

DOLNÍK, J.: *Lexikológia*. 1. vyd. Bratislava: Univerzita Komenského 2003.

DOLNÍK, J.: *Súčasný slovenský jazyk. Lexikológia. (Seminárne cvičenia)*. 3. vyd. Bratislava: Univerzita Komenského 1999.

*Encyklopédia jazykovedy*. Red. J. Mistrík. 1. vyd. Bratislava: Obzor 1993 (heslá z oblasti lexikológie, lexikálnej sémantiky, frazeológie a slovotvorby).

FURDÍK, J.: *Slovenská slovotvorba. (Teória, opis, cvičenia)*. Ed. M. Ološtiak. Prešov: Náuka 2004.

FURDÍK, J.: *Slovotvorná motivácia a jej jazykové funkcie*. 1. vyd. Levoča: Modrý Peter 1993. 199 s.

HORECKÝ, J. – BUZÁSSYOVÁ, K. – BOSÁK, J. a kol.: *Dynamika slovnej zásoby súčasnej slovenčiny*. 1. vyd. Bratislava: Veda 1989. 436 s.

OLOŠTIAK, M. – GIANITSOVÁ-OLOŠTIAKOVÁ, L.: *Slovenský jazyk. Krok za krokom k maturite.* Bratislava: Fragment 2007.

Ološtiak, M. – Ivanová, M.: *Kapitoly z lexikológie (lexikálna syntagmatika a viacslovné pomenovania).* Prešov: FF PU v Prešove 2013.

Ološtiak, M. (ed.): *Kvalitatívne a kvantitatívne aspekty tvorenia slov v slovenčine*. Prešov: Filozofická fakulta Prešovskej univerzity v Prešove 2015.

OLOŠTIAK, M. (ed.): *Viacslovné pomenovania v slovenčine*. Prešov: Filozofická fakulta Prešovskej univerzity v Prešove 2015, 516 s.

OLOŠTIAK, M.: *Lexikálna paradigmatika, sémantika a kombinatorika*. Prešov: Prešovská univerzita v Prešove 2017. 118 s. Online: <http://www.pulib.sk/web/kniznica/elpub/dokument/Olostiak10>

OLOŠTIAK, M.: *Slovotvorba, slovnodruhové prechody, preberanie a skracovanie lexém*. Prešov: Prešovská univerzita v Prešove 2017. 120 s. Dostupné na: <http://www.pulib.sk/web/kniznica/elpub/dokument/Olostiak11>

Ološtiak, M.: *Študijné materiály z lexikológie*. Zverejnené na internete v rozhraní Moodle.

ondrus, p. – horecký, j. – furdík, j.: *Súčasný slovenský spisovný jazyk. Lexikológia*. 1. vyd. Bratislava: Slovenské pedagogické nakladateľstvo 1980. 232 s.

**Slovníky:**

*Krátky slovník slovenského jazyka*. Red. J. Kačala, M. Pisárčiková. 4. vyd. Bratislava: Veda 2004. Dostupný aj na: <http://slovnik.juls.savba.sk/>

*Pravidlá slovenského pravopisu*. Red. M. Považaj. 4. nezmenené vyd. Bratislava: Veda 2013. 592 s. Dostupný aj na: <http://slovnik.juls.savba.sk/>

*Slovník cudzích slov (akademický)*. 2., doplnené a prepracované vyd. Spracoval kolektív autorov pod vedením V. Petráčkovej a J. Krausa. Preklad Ľ. Balážová, J. Bosák, J. Genzor, I. Ripka, J. Skladaná. Ed. Ľ. Balážová – J. Bosák. Bratislava: Slovenské pedagogické nakladateľstvo – Mladé letá 2005. 1054 s. Dostupný aj na: <http://slovnik.juls.savba.sk/>

*Slovník súčasného slovenského jazyka*. A – G (1. zv.); H – L (2. zv.), M – N (3. zv.). Red. B. Buzássyová – A. Jarošová. Bratislava: Veda 2006 (1. zv.); 2011 (2. zv.); 2015 (3. zv.). Dostupný aj na: <http://slovnik.juls.savba.sk/>

sokolová, m. – moško, g. – šimon, f. – benko, v.: *Morfematický slovník slovenčiny. Prešov*: Náuka 1999.

sokolová, m. – Ološtiak, M. – Ivanová, M. a kol.: *Slovník koreňových morfém slovenčiny*. Prešov: FF PU 2005 (2. vyd. 2007; 3. vyd. 2012).

*Synonymický slovník slovenčiny*. Red. M. Pisárčiková. 1.vyd. Bratislava: Veda 1995. Dostupný aj na: <http://slovnik.juls.savba.sk/>